b"\n_START_ARTICLE_\nJean d'Arcet\n_START_SECTION_\nBiografia\n_START_PARAGRAPH_\nEstudi\xc3\xa0 medicina i fou preceptor dels fills de Montesquieu. Va fer amistat amb Guillaume Fran\xc3\xa7ois Rouelle i va seguir els seus cursos de qu\xc3\xadmica. L'any 1774 fou nomenat professor del Col\xc2\xb7legi de Fran\xc3\xa7a i despr\xc3\xa9s director de la manufactura de S\xc3\xa8vres, inspector de monedes, membre de la Acad\xc3\xa9mie des Sciences, on substitu\xc3\xad a Pierre Joseph Macquer, i finalment, senador.\n_START_SECTION_\nObra\n_START_PARAGRAPH_\nJean d'Arcet fou el qui introdu\xc3\xad la fabricaci\xc3\xb3 de porcellana a Fran\xc3\xa7a, a S\xc3\xa8vres, que en aquell temps s'havia d'importar de l'estranger. Tamb\xc3\xa9 realitz\xc3\xa0 l'extracci\xc3\xb3 de la gelatina de l'os, l'extracci\xc3\xb3 de la sosa de la sal de la mar, nombroses an\xc3\xa0lisis qu\xc3\xadmiques, i la invenci\xc3\xb3 d'un aliatge fusible que duu el seu nom, emprat freq\xc3\xbcentment en la fabricaci\xc3\xb3 de calderes i dip\xc3\xb2sits d'aigua que funcionin a alta pressi\xc3\xb3. El metall de d'Arcet est\xc3\xa0 compost per tres metalls: estany, Sn, plom, Pb i bismut, Bi._NEWLINE_D'Arcet va tenir col\xc2\xb7laboradors destacats com el qu\xc3\xadmic hipano-mexic\xc3\xa0 Andr\xc3\xa9s Manuel del R\xc3\xado, descobridor del vanadi, V."